Case ID: 1208411
Sentence 0: Daha sonra, iddiaçı iddia tələbinin həcminin artırılması barədə ərizə təqdim edərək Cavabdeh MMC-yə iddiaçının ünvanladığı xx xxx 2017-ci il tarixi ilə imzalanmış məktubun, 01 nömrəli xx xxxxxxx 2014-cü il tarixli icarə müqaviləsinin 5.4-cü bəndi ilə müəyyən olunmuş hüquqi nəticələrinin iddiaçıya münasibətdə ləğv olunması, iddiaçının mülkiyyətində olan və xxx rayonu, xxx şəhəri Sənaye zonasında yerləşən daşınmaz əmlakına dair Cavabdeh MMC ilə bağlanmış 01 nömrəli xx xxxxxxx 2014-cü il tarixli icarə müqaviləsinin 3.2-ci bəndi ilə aylıq icarə haqqının 2.000 manat məbləğində müəyyən olunması barədə hissəsinin, həmçinin xxx rayonu, xxx şəhəri Sənaye zonasında yerləşən daşınmaz əmlaka dair Cavabdeh ilə bağlanmış xx xxxx 2014-cü il və xx xxxxxxx 2014-cü il tarixli icarə müqavilələri əsasında aparılan təmir-tikinti və abadlaşdırma işlərinə Cavabdeh MMC tərəfindən sərf olunan xərclərin çəkilməsi barədə xx xxxxxxx 2014-cü il, xx xxxxxx 2015-ci il, xx xxx 2016-cı il və xx xxxxxx 2016-cı il tarixli aktların etibarsız hesab olunması, Cavabdeh MMC ilə arasında bağlanmış 01 nömrəli xx xxxxxxx 2014-cü il tarixli icarə müqaviləsinin 3.2-ci bəndi ilə aylıq icarə haqqının 5.000 manat məbləği hesabı ilə hesablaşmalarının müəyyən olunması, Cavabdeh MMC-dən 68.000 manat məbləğində pul vəsaitinin alınıb iddiaçıya ödənilməsi barədə qətnamə qəbul olunmasını xahiş etmişdir.İddia tələbi onunla əsaslandırılmışdır ki, İddiaçı mülkiyyətində olan və xxx rayon, xxx şəhəri, Sənaye zonasında yerləşən daşınmaz əmlaka dair onunla Cavabdeh MMC arasında xx xxxx 2014-cü il tarixdə bağlanılmış icarə müqaviləsinə əsasən, cavabdeh MMC ona xx xxxx 2014-cü il tarixdən başlayaraq, 10 (on) il müddət ərzində, yəni xx xxxx 2024-cü il tarixə qədər hər ay 5.000 manat məbləğində icarə haqqını ödəməli; bununla yanaşı həmin icarə müqaviləsinin şərtlərinə görə Cavabdeh MMC üzərinə öz vəsaiti hesabına aşağıdakı tikinti-təmir işlərin yerinə yetirilməsi barədə öhdəliklər götürmüşdür: a) 440 kv m ofis binasını və 1.000 kv m təmir sahəsini müvafiq standartlara uyğun olaraq təmir etmək; b) boş torpaq sahəsinin 6.000 kv m hissəsində beynəlxalq tələblərinə cavab verən avtomobil dayanacağı tikmək; c) təmir sahəsinə və avtodayanacağa gedən yolları: 5.000 kv m sahəni asfalt örtüklə örtmək və s. Müqavilə əsasında Cavabdeh MMC iddiaçıya məxsus obyektdə təmir-tikinti və abadlaşdırma işləri aparmağa başlamış, həmin işlərə dair ayrı-ayrı vaxtlarda tərtib olunmuş aktları iddiaçı Cavabdeh MMC-nin rəhbərliyinə inanaraq imzalamış, əslində həmin aktlarda göstərilən xərc məbləğlərinin əsasını təşkil edən hər hansı maliyyə sənədləri ona təqdim olunmamış və o, həmin işlərin dəyərini yerində yoxlamamış, bir müddət keçəndən sonra cavabdeh MMC-nin rəhbərliyi iddiaçıya müraciət edərək, xərclərin çox olduğunun bildirmişlər və vergi yükünü azaltmaq üçün formal olaraq yeni icarə müqaviləsinin bağlanmasını və həmin icarə müqaviləsində icarə haqqının miqdarını da formal olaraq 2.000 manatadək azaldılmasını xahiş etmişdir.